Datum: 1. 12. 2022

**ŠOLSKI SKLAD Osnovne šole Rodica – namenitev dela odmerjene dohodnine**

Spoštovani!

Razigrani december trka na vrata in z njim vsi prednovoletni dogodki. V hitrem življenjskem tempu, ki se je bržkone dotaknil že vsakega izmed nas, nam čas nekako polzi skozi prste. Zato smo se letos na šoli dogovorili, naj bodo praznični trenutki namenjeni družinam, šolske oddelčne prireditve in skupni novoletni sejem pa bomo preoblikovali in premaknili v spomladanski čas za igre in druženje na prostem.

Zahvaljujemo se vam za pretekle darove, pa tudi za vaša številna vprašanja, kako bi šolskemu skladu lahko namenili del dohodnine.

Sporočamo, da je letos na osnovi sklepa, objavljenega v Uradnem listu (UL RS št. 125/22) tudi šolski sklad Osnovne šole Rodica uvrščen na seznam upravičencev do donacij, kar nam je uspelo doseči s spremembo zakonodaje. Le-ta je omogočila, da smo lahko šole v minulem letu podale izjavo o šolskem skladu, ki je bila podlaga za uvrstitev na omenjeni seznam upravičencev.

Sredstva šolskega sklada namenjamo tako zagotavljanju nadstandarda (oprema, podpora obšolskim dejavnostim, šolam v naravi, preventivnim programom) kot pomoči otrokom, katerih družine se znajdejo v materialni stiski.

Vsi zavezanci za dohodnino lahko šolskemu skladu naše šole (ali drugim društvom, ki so za to upravičena) namenite do 0,3 % odmerjene dohodnine za leto 2022, v nasprotnem primeru ta sredstva ostanejo državi.

V primeru, da boste za donacijo izbrali šolski sklad Osnovne šole Rodica, vam bomo zelo hvaležni.

To lahko uredite na dva načina:

* z elektronsko oddajo obrazca za namenitev dohodnine: <https://edavki.durs.si/EdavkiPortal/openportal/CommonPages/Opdynp/PageD.aspx?category=namenitev_dela_dohodnine_fo>
* ali z oddajo papirnatega obrazca (v prilogi), ki ga osebno ali po pošti posredujete pristojnemu finančnemu uradu.

Podatki, ki jih boste ob odmeri potrebovali so naslednji:

* upravičenec: sklad Osnovne šole Rodica
* davčna številka šole: 34707735
* odstotek: 0,1 % ali 0,2 % ali 0,3 % (izberete oz. vpišete v obrazec).

V imenu otrok in članic upravnega odbora šolskega sklada vam želim, da bi vas ujela čarobnost meseca decembra in bi vam bilo novo leto naklonjeno.

Lepo vas pozdravljam.

Anita Gaber Peceli, Milena Vidovič,

predsednica Upravnega odbora ravnateljica

šolskega sklada Osnovne šole Rodica